כתובת MACכתובת ה-IP שלכם היא זהות המכשיר שלכם ברשת, אבל כתובת ה-MAC שלכם היא זהות החומרה שלו. הכתובת מוקצית למכשיר שלכם בזמן הייצור ומובנית בתוך החומרה. גם כתובת ה-IP וגם כתובת ה-MAC נדרשות כדי לחבר את המכשיר שלכם לאינטרנט. הנתב שלכם צריך לדעת את כתובת ה-MAC של המכשיר שלכם כדי לזהות אותו ולהתחיל את החיבור. רק לאחר מכן הנתב יכול להקצות כתובת IP למכשיר שלכם ולחבר אותו לאינטרנט. כתובות ה-IP עשויות להשתנות עם מיקום המכשיר שלכם, אבל כתובת ה-MAC שלכם לא משתנה. שער / שער ברירת מחדל"שער ברירת מחדל" או "שער" הם פשוט מונחים חלופיים המשמשים כדי לאתר את כתובת ה-IP הפרטית של הנתב שלכם. שם דומייןשם הדומיין של אתר אינטרנט הוא מה שאתם לרוב מקלידים בדפדפן שלכם (example.com). מדובר בגרסה האלפביתית של כתובת IP (שמורכבת ממספרים בלבד). לנו כמשתמשים הרבה יותר פשוט לזכור ולהבין שמות דומיין מאשר סדרות של מספרים. URLמזהה המשאבים האחיד (Uniform Resource Locator, או URL), הוא השם המלא המשמש לזהות כל עמוד באתר אינטרנט ויכיל את שם הדומיין. לדוגמא: http://www.example.com/about. מסכת רשת משנה (Subnet Mask)מסכות רשת משנה משמשות כדי להפריד בין כתובות IP לכתובות רשת ומארח (מכשיר יחיד). יש לכך כמה שימושים, הכוללים לעזור למכשירים למצוא את המארח הנכון, ולעזור להקל על עומס ברשת. שם מארח (Hostname)ברשת ביתית מקומית, המונח "שם מארח" מתייחס לשם הייחודי שניתן למכשיר למטרות זיהוי. שם מארח עשוי לשמש כדי לתאר חלק מ-URL של אתר אינטרנט שמזהה את הרשת הנכונה לאתר אינטרנט. לדוגמא, "www" זה שם המארח של "www.example.com". DNSמערכת שמות תחומים (Domain Name System, או DNS) היא מערכת שעוזרת לתרגם שם אתר אינטרנט לכתובת IP כדי שמכשירים יוכלו להבין מה אתם מחפשים. אם תקלידו "www.example.com", ה-DNS תמיר את זה למשהו כמו "111.111.111.111" כדי שמהכשיר שלכם יוכל לטעון את העמוד הנכון בשבילכם.